
AKTO, PATVIRTINANČIO NUSTATYTĄ MEDŽIOJAMŲJŲ GYVŪNŲ PADARYTĄ ŽALĄ ŽEMĖS ŪKIO PASĖLIAMS, MIŠKUI, GYVŪNAMS, GYVULIAMS, HIDROTECHNIKOS AR MELIORACIJOS ĮRENGIMAS, IŠDAVIMAS

Paslaugos apibūdinimas
Ūkio subjektai, pastebėję laisvėje gyvenančių medžiojamųjų gyvūnų padarytą žalą nedelsdami privalo pranešti atitinkamai seniūnijai, ne vėliau kaip per 3 darbo dienas nuo žalos pastebėjimo pateikti arba išsiųsti rašytinį prašymą (Priedas) dėl žalos įvertinimo ir atlyginimo.

Paslaugos teikimo proceso aprašymas
Seniūnijos seniūnas, gavęs pranešimą apie padarytą žalą, privalo tą pačią dieną pranešti medžioklės plotų naudotojui ir per 7 dienas organizuoti žalos įvertinimą, išskyrus atvejus, kai dėl žalos pobūdžio jos dydį įmanoma nustatyti tik praėjus daugiau negu 7 dienoms. Ūkio subjektams, kurių žemės ūkio pasėliams, ūkiniams gyvūnams, miškui ar hidrotechnikos įrenginiams buvo padaryta medžiojamų gyvūnų žala, atlyginama, jeigu ūkio subjektas augina pasėlius pagal agrotechninius reikalavimus ir vykdo pasėlių apsaugojimo nuo medžiojamųjų gyvūnų daromos žalos ir žalos ūkiniams  gyvūnams priemones, patvirtintas Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikoje.

Paslaugos teikimo informacija
Žemės ūkio pasėliams padarytos žalos dydžiui apskaičiuoti nustatomas plotas, kuriame pasėlis yra pažeistas medžiojamųjų gyvūnų, ir pasėlio pažeidimo intensyvumas, išreikštas procentais (pažeisto pasėlio dalis, %). Vilkų padaryta žala sunaikinus ūkinius gyvūnus, kurie turi būti registruoti Ūkinių gyvūnų laikymo vietų registravimo ir jose laikomų ūkinių gyvūnų ženklinimo ir apskaitos tvarkos aprašo nustatyta tvarka, apskaičiuojama vadovaujantis surašytu Medžiojamųjų gyvūnų padarytos žalos ūkiniams gyvūnams apžiūros aktu. Želdiniuose, žėliniuose, jaunuolynuose ir kituose medynuose stipriai pažeistų ir žuvusių tikslinių rūšių medžių daliai nustatyti vertinamo taksacinio miško sklypo ar jo dalies, kai žala padaryta sklypo dalyje, įstrižainėje (įstrižainėse) kas 25 metrai vienas nuo kito išskiriamos apvalios apskaitos aikštelės, kurių spindulys – 4 metrai. Medžiojamųjų gyvūnų padaryta žala hidrotechnikos įrenginiams atlyginama, jei jie prižiūrimi laikantis jų techninės priežiūros reikalavimų, nustatytų Melioracijos techniniame reglamente MTR 1.12.01:2008 „Melioracijos statinių techninės priežiūros taisyklės“, patvirtintame Lietuvos Respublikos žemės ūkio ministro 2008 m. balandžio 16 d. įsakymu Nr. 3D-218 „Dėl melioracijos techninio reglamento MTR 1.12.01:2008 „Melioracijos statinių techninės priežiūros taisyklės“ patvirtinimo“, o hidrotechnikos statiniai – vadovaujantis statybos techniniu reglamentu STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų (inžinerinių statinių) formavimo tvarka“, patvirtintu Lietuvos Respublikos aplinkos ministro 2016 m. gruodžio 30 d. įsakymu Nr. D1-971 „Dėl statybos techninio reglamento STR 1.07.03:2017 „Statinių techninės ir naudojimo priežiūros tvarka. Naujų nekilnojamojo turto kadastro objektų (inžinerinių statinių) formavimo tvarka“ patvirtinimo“, ir pateikus iki medžiojamųjų gyvūnų padarytos žalos buvusios hidrotechnikos įrenginių būklės atkūrimo patirtas išlaidas pagrindžiančius dokumentus.

Teisės aktai, reguliuojantys paslaugos teikimą
1. Lietuvos Respublikos medžioklės įstatymas; 
2. Lietuvos Respublikos aplinkos ministro ir Lietuvos Respublikos žemės ūkio ministro 2024 m. gruodžio 4 d. įsakymu Nr. D1-425/3D-818 patvirtinta Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo  metodika

Informacija ir dokumentai, kuriuos turi pateikti asmuo
Kėdainių rajono savivaldybės teritorijoje medžiojamųjų gyvūnų padarytos žalos apskaičiavimo komisijos nuostatų, patvirtintų Kėdainių rajono savivaldybės administracijos direktoriaus 2025 m. vasario 26 d. įsakymu Nr. AD-1-185 „Dėl Kėdainių rajono savivaldybės teritorijoje medžiojamųjų gyvūnų padarytos žalos apskaičiavimo komisijos sudarymo ir jos nuostatų tvirtinimo“, (Priedas)(prašymo forma) arba laisvos formos prašymas.

Už paslaugos teikimą atsakingo asmens kontaktai
Žemės ūkio skyriaus vyr. specialistė Žaneta Lydekienė, tel. +370 347 51667, el. p. zaneta lydekiene@kedainiai.lt.

Informacija apie teikėją
[bookmark: _Hlk191017611]Kėdainių rajono savivaldybės administracija, įmonės kodas 188768545, adresas J. Basanavičiaus g. 36, LT-57288 Kėdainiai, interneto svetainė www.kedainiai.lt, el. p. administracija@kedainiai.lt.

Paslaugos teikėjo veiksmų (neveikimo) apskundimo tvarka
Asmuo turi teisę apskųsti viešojo administravimo subjekto priimtą administracinį sprendimą arba veiksmą (neveikimą), taip pat viešojo administravimo subjekto vilkinimą atlikti jo kompetencijai priskirtus veiksmus Lietuvos Respublikos viešojo administravimo įstatymo nustatyta tvarka Kėdainių rajono savivaldybės administracijos direktoriui arba merui (J. Basanavičiaus g. 36, LT-57288 Kėdainiai), arba Lietuvos Respublikos administracinių ginčų komisijos Kauno apygardos skyriui (Laisvės al. 36, LT-44240 Kaunas) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka, arba Regionų administraciniam teismui bet kuriuose šio teismo rūmuose (per Lietuvos teismų elektroninių paslaugų portalą https://e.teismas.lt arba adresu: Žygimantų g. 2, LT-01102 Vilnius, arba A. Mickevičiaus g. 8A, LT-44312 Kaunas, arba Galinio Pylimo g. 9, LT-91230 Klaipėda, arba Dvaro g. 80, LT-76298 Šiauliai, arba Respublikos g. 62, LT-35158 Panevėžys) Lietuvos Respublikos administracinių bylų teisenos įstatymo nustatyta tvarka, arba Lietuvos Respublikos Seimo kontrolieriams (Gedimino pr. 56, LT-01110 Vilnius) Lietuvos Respublikos Seimo kontrolierių įstatymo nustatyta tvarka.

				  
